

 REPUBLIKA HRVATSKA

 KRAPINSKO – ZAGORSKA ŽUPANIJA

Ž U P A N

KLASA: 900-06/19-01/01

URBROJ: 2140/01-02-19-2

Krapina, 25. siječnja 2019.

 Na temelju članka 32. Zakona o udrugama („Narodne novine“, broj 74/14 i 70/17), članka 9. stavka 1. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15.) članka 12. stavka 1. Pravilnika o financiranju programa i projekata od interesa za opće dobro koje provode udruge na području Krapinsko-zagorske županije („Službeni glasnik Krapinsko-zagorske županije“, broj 30A/15.) te članka 32. Statuta Krapinsko-zagorske županije (Službeni glasnik Krapinsko-zagorske županije, broj 13/01., 5/06., 14/09., 11/13. i 26/13. – pročišćeni tekst i 13/18), župan Krapinsko-zagorske županije dana 25. siječnja 2019. godine donosi

**O D L U K U**

o načinu raspodjele sredstava putem pokroviteljstva, financiranja manifestacija i drugih događanja od značaja za Krapinsko – zagorsku županiju u 2019. godini

**I.**

Ovom Odlukom o načinu raspodjele sredstava putem pokroviteljstva, financiranja manifestacije i drugih događanja od značaja za Krapinsko – zagorsku županiju u 2019. godini (dalje u tekstu: Odluka) utvrđuje se financijski okvir dodjele sredstava po Javnom pozivu za dodjelu sredstava putem pokroviteljstva, financiranja manifestacije i drugih događanja od značaja za Krapinsko – zagorsku županiju (dalje u tekstu:: Javni poziv), te se utvrđuje dokumentacija za provedbu Javnog poziva.

**II.**

Financijska sredstva koja će se rasporediti putem Javnog poziva iz točke I. ove Odluke osigurana su Proračunu Krapinsko-zagorske županije za 2019. godinu na razdjelu 001, glava 00120, program 1001, aktivnost A102001, stavka R 0062, u iznosu od 100.000,00 kuna.

**III.**

Dokumentacija za provedbu Javnog poziva obuhvaća:

1. Pravilnik o financiranju programa i projekta od interesa za opće dobro koje provode

 udruge na području Krapinsko-zagorske županije

1. Tekst Natječaja
2. Upute za prijavitelje
3. Obrasce za prijavu

**IV.**

Dokumentacija koju su dužne dostaviti udruge obuhvaća:

1. Obrazac prijave za Javni poziv – Obrazac A1,
2. Izjavu prijavitelja - Obrazac A2

Dokumentacija koju su dužni dostaviti ostali prijavitelji:

 1. Obrazac prijave za Javni poziv – Obrazac A1,

 2. Izjava prijavitelja – Obrazac A3

Neposredno prije potpisivanja Ugovora o dodjeli financijskih sredstava za provedbu manifestacije/događaja prijavitelji su obvezni dostavit:

1. Izvornici dokumentacije na uvid (u slučaju svih dokumenata koji su prilikom prijave dostavljeni u preslikama)
2. Dodatna dokumentacija:
3. Uvjerenje nadležnog suda da se ne vodi kazneni postupak protiv odgovorne osobe u udruzi za prijavitelja manifestacije/događaja: – ne starije od 3 mjeseca od dana predaje uvjerenja Krapinsko-zagorskoj županiji – 1 primjerak u izvorniku u ispisu, dostavlja se neposredno prije potpisivanja ugovora o dodijeli sredstva
4. Potvrda ministarstva financija, porezne uprave o nepostojanju poreznog duga za prijavitelja manifestacije/događaja – ne starije od 30 dana od dana predaje potvrde Krapinsko-zagorskoj županiji – predaje 1 primjerak u izvorniku u ispisu, dostavlja se neposredno prije potpisivanja ugovora o dodijeli sredstva
5. Obrazac A6. izjava o nepostojanju dvostrukog financiranja manifestacije/događaja – vlastoručno potpisana i ovjerena – 1 primjerak u izvorniku u ispisu, dostavlja se neposredno prije potpisivanja ugovora o dodijeli sredstva

Rok za dostavu dodatne dokumentacije je 5 dana od dana dostave obavijesti prijavitelju. Obavijest prijavitelju Krapinsko-zagorska županija će dostaviti elektronskom poštom na adresu elektronske pošte koju je prijavitelj naveo u prijavi.

Ako prijavitelj bez posebno pismeno obrazloženog i opravdanog razloga ne dostavi traženu dodatnu dokumentaciju u ostavljenom roku, s istim se neće sklopiti Ugovor o dodjeli financijskih sredstava za provedbu manifestacije/događaja.

Ukoliko se provjerom obvezne i dodatne dokumentacije ustanovi da prijavitelj ne ispunjava tražene uvjete Javnog poziva, njegova prijava neće ići u postupak ugovaranja.

**V.**

Dokumentacija će u cijelosti biti objavljena na službenim mrežnim stranicama Krapinsko-zagorske županije (www.kzz.hr).

**VI.**

Za provođenje postupka Javnog poziva župan će imenovati Povjerenstvo za provjeru ispunjavanja propisanih uvjeta i ocjenjivanje prijava na Javni poziv.

Povjerenstvo iz stavka 1. ove točke sastoji se od pet članova.

**VII.**

Na temelju provedenog postupka ocjenjivanja prijava, župan donosi Odluku o dodjeli financijskih sredstava prijaviteljima na Javni poziv.

Na temelju Odluke iz stavka 1. ove točke Krapinsko-zagorska županija će s prijaviteljima sklopiti ugovore o financiranju.

**VIII.**

Odluka iz točke VII. objaviti će se na mrežnim stranicama Krapinsko-zagorske županije.

**IX.**

Za provedbu ove Odluke zadužuje se Ured župana.

**X.**

Ova Odluka objaviti će se u „Službenom glasniku Krapinsko-zagorske županije“.

 **Ž U P A N**

Željko Kolar

**Dostaviti:**

1. Ured župana,
2. Upravni odjel za financije i proračun,
3. Upravni odjel za opće i zajedničke poslove, za objavu na webu,
4. „Službeni glasnik Krapinsko-zagorske županije“, za objavu,
5. Za Zbirku isprava,
6. Pismohrana.